пу́ть бо у́зкій въ земно́й твое́й жи́зни ше́ствовалъ єсѝ, простра́ннагѡ лє́сти ѿрѣва́я и воздержа́ніемъ тѣ́ло своѐ удруча́я, ѿбѣ́гъ же мірскі́я сла́вы, и цѣлому́дріемъ, и смиренному́дріемъ украси́вся, дѡ́брыя дѣ́тєли твоя̂, ѝхже укрыва́лъ єсѝ покро́вомъ юро́дства, я́коже ѳѷміа́мъ бл҃гово́ненъ и же́ртву бл҃гопрія́тну хрс̑ту̀ прине́слъ єсѝ, ѝже тя̀ зря̀ тѣ́ми та́кѡ просла́вльша єго̀, а́ще и напослѣ́докъ дні́й си́хъ подвиза́вшася, явѝ подо́бна пє́рвымъ подви́жникѡмъ, и сла́вы црс̑тва нбс̑нагѡ сподо́билъ є́сть, всели́въ тя̀ во ѻби́телехъ нбс̑ныхъ со а́гг҃лы и всѣ́ми ст҃ы́ми, съ ни́ми же моли́ся, ст҃е влд̑цѣ и на́съ сотвори́ти прича́стники нбс̑нагѡ црс̑твія, торжеству́ющихъ сщ҃еннолѣ́пнѡ дне́сь сщ҃е́нную па́мять твою̀